Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
Ĉi tiu artikolo [en] de Nan Lwin devenas de The Irrawaddy, sendependa novaĵretejo en Birmo [eo], reeldonita en Global Voices kiel parto de interkonsento pri interŝanĝo de enhavoj. Ĉiuj ligiloj estas en la angla [en] aŭ en esperanto [eo].
#000006
Ĉi tiu 500-akrea [ĉirkaŭ 200 hektara] bananplantejo [en] en la vilaĝeto [eo] Lamyang de la norda subŝtato Kaĉino [eo], kutime ekvivas je la sepa matene. Laboristoj, viroj kaj virinoj, plejparte el la ŝtato Raĥine [eo], portas freŝe tranĉitajn faskojn (arojn) da verdaj bananoj sur jugoj al pretigita kampo kie la bananoj estas lavataj kaj poste trempataj en cisterno [eo] plenigita per blanka kemia solvaĵo [eo]. Neniu scias kio estas la solvaĵo, sed laŭdire “ĝi helpas konservi la fruktojn pli longe”. Poste la bananoj estas ŝarĝitaj — sub la atentaj okuloj de ĉinaj kontrolistoj — sur dekduradajn kamionojn, kiuj kondukos ilin al ilia fina destino: la provinco Junano en Ĉinio [ambaŭ eo].
#000007
“Por plene ŝarĝi kamionon oni bezonas preskaŭ kvar horojn. Post tio ni ricevos nian lunĉan ripozon,” laboristo diris.
#000008
La sceno estas mikrokosmo de la rapide disvastiĝanta kulturo in vitro de bananaj plantejoj [en] en Kaĉino. Laŭ la ŝtata ministerio pri agrikulturo, bredado kaj irigacio [ĉiuj eo], Kaĉino havas pli ol 60 000 akreojn [ĉirkaŭ 24 300 hektarojn] da tiaj plantejoj. Civilaj sociaj grupoj tamen diras ke ili kalkulis pli ol 170 000 akreojn [ĉirkaŭ 69 000 hektarojn] en la distriktoj Ŭaimaŭ (birme [eo]: ဝိုင်းမော်မြို့နယ်), Bhamo (ဗန်းမော်မြို့ ), Ŝvegu (ရွှေကူမြို့), Mansi (မန်စီမြို့), Momauk (မိုးမောက်မြို့) kaj Dokphoneyan. La plej multaj plantejoj havas ĉinan subtenon kaj estis akuzitaj pro ŝtelado de tero, damaĝo de la medio kaj malrespekto de la laboraj rajtoj de la laboristoj.
#000009
Bananplantejoj el kulturoj envitraj [eo] estas malpermesataj en Laoso kaj Tajlando [ambaŭ eo], sed ĉeestas ĉie en la ŝtato Kaĉino, detruita de milito. La plej multaj kampoj forlasitaj de la enlande senhejmigita [eo] kaĉina etno estis anstataŭigitaj de plantejoj.
#000010
Laŭ raportoj de civilaj sociaj grupoj, la kompanioj uzas insekticidojn [eo], herbojn kaj sterkojn [eo] forĵetante ilin sen antaŭzorgoj [eo]. Laŭ la samaj raportoj, la kemiaĵoj poluis la akvoprovizadon, venenis la grundon kaj mortigis fiŝojn kaj la brutaron.
#000011
Civitanaj komunikilojEkonomio kaj komercoInternaciaj rilatojLaboroMilito kaj konfliktoNutraĵoSano
#000012
Plej novaj artikoloj pri Orienta Azio
#000013
La batalo pri ĉifromonaj revoj en Mjanmao
#000016
Juna kuiristo en Bakuo transformis sian apartamenton en restoracion
#000017
Meksika kolektivo kiu piratas librojn por kundividi kulturon alfrontas blokadojn
#000019
Bonvolu subteni nian gravan laboron
#000025